Maelezo ya Biblia wakati Hagari Anafukuzwa    HD 1080p
Channel: Kokoto kwenye kiatu
Date: 2023-03-23

Hajira / Hagari katika Biblia
Mwanzo 21:8-21
Wakati Hajira anafukuzwa
Maandiko mengine katika Biblia yanayoongea juu ya Hajira;
Mwa 16:1-16

Mwanzo 21:8-21
8Isaka akaendelea kukua, na siku alipoachishwa kunyonya, Abrahamu akafanya sherehe kubwa.
Hagari anafukuzwa
9Baadaye Sara alimwona Ishmaeli, mtoto wa Abrahamu aliyezaliwa na Hagari, Mmisri, akicheza na Isaka mwanawe. 10Basi, Sara akamwambia Abrahamu, “Mfukuzie mbali mjakazi huyu na mwanawe. Haiwezekani kabisa mtoto wa mjakazi kurithi pamoja na mwanangu Isaka.” 11Jambo hili lilimhuzunisha sana Abrahamu kwa kuwa Ishmaeli pia alikuwa mtoto wake. 12Lakini Mungu akamwambia Abrahamu, “Usihuzunike kwa sababu ya mtoto huyu, wala huyo mtumwa wako wa kike. Lolote akuambialo Sara lifanye; kwa kweli wazawa wako watatokana na Isaka. 13Na kuhusu huyo mwana wa mjakazi wako, nitamfanya awe baba wa taifa kubwa kwa kuwa yeye pia ni mtoto wako.”
14Hivyo, asubuhi na mapema, Abrahamu akachukua chakula na kiriba cha maji, akampa Hagari na kumtwika begani; akamfukuza pamoja na mwanawe. Hagari akaondoka, akawa anatangatanga nyikani Beer-sheba.
15Ikawa maji yalipomwishia katika kile kiriba, Hagari akamlaza mwanawe chini ya mti. 16Naye akaenda kando, akaketi umbali wa kama mita 100 hivi, akisema moyoni mwake, “Heri nisimwone mwanangu akifa.” Na alipokuwa ameketi hapo, mtoto21:16 mtoto: Tafsiri moja ya awali ina Hagari. akalia kwa sauti.
17Mungu akamsikia mtoto huyo akilia, na malaika wa Mungu akamwita Hagari kutoka mbinguni, akamwambia, “Una shida gani Hagari? Usiogope; Mungu amesikia sauti ya mtoto huko alipo. 18Simama umwinue mtoto na kumshika vizuri mikononi mwako, kwani nitamfanya awe baba wa taifa kubwa.” 19Mungu akamfumbua Hagari macho, naye akaona kisima cha maji. Akaenda akajaza kiriba maji, akamnywesha mtoto wake.
20Mungu akawa pamoja na huyo mtoto, naye akaendelea kukua. Alikaa nyikani na akawa mpiga upinde hodari sana. 21Alikuwa akikaa katika nyika za Parani, na mama yake akamwoza mke kutoka nchi ya Misri.

Points za kuangalia;
Sara hamtaki Hajira kubaki matokeo anafukuzwa
Abrahamu anampa vifaa maji na mkate halafu alimwambia aondoke (alimfukuza)
Hajira ali tanga tanga katika jangwa la Beer sheba
Maji yalipoisha akamlaza  kijana kichakani, akaenda akakaa mbali, asimwone kijana wake anapokufa.
Tunaambiwa alilia
Malaika alimjia akamwambia kwamba Mungu amemuona na atamfanya kijana wake kuwa taifa kubwa
Akafunguliwa macho  na akaona kisima cha maji akajaza kiriba na akamnywesha kijana wake.
Tunaambiwa kijana alikuwa na alikuwa hodari na upinde alikaa katika jangwa la Parani.
Hajira alimtafutia mke wa kutoka Misri (ambaye pia ilikuwa asili yake Hajira)

Katika video ya pili wiki hii tunaanglia desturi ya kiislamu kuhusu tukio hili